EkBass/fiwiki-20250220-pages-articles huggingface dataset:
Labbézanga

Labbézanga on kylä Gaon alueen Ansongon piirin Ouattagounan kunnassa Malissa. Se sijaitsee Nigerjoen rannalla lähellä Nigerin rajaa 27 kilometriä Ouattagounasta etelään. Kylässä on 3 700 asukasta (vuonna 2009). Kylän asukkaat ovat maanviljelyä ja kalastusta harjoittavia songhaita. Sen kautta kulkee Gaosta Nigerin rajalle johtava päällystämätön maantie RN17. Labbézangan alapuolella sijaitsevat kosket vaikeuttavat jokiliikennettä. Labbézangassa toimii yläkoulu ja terveyskeskus. Kylässä pidetään viikoittaiset markkinat. Vesihuolto käsittää kaksi toimivaa kaivoa ja porakaivon. Paikallinen nähtävyys on eroosion muovaama ”kivinen rumpu” Baguel Bayel, joka tosin lakkasi soimasta jo 1960-luvulla. Kylä esiintyy vuonna 2005 valmistuneessa elokuvassa Sahara. Elokuvan Labbezanga-kohtaus oli tosin kuvattu MarokossaElokuvan kommenttiraita.. ==Lähteet== Luokka:Ansongon piiri
Mali Harries

Mali Harries (s. 1976) on walesilainen näyttelijä. Hän on näytellyt muun muassa draamasarjoissa Foylen sota (2002–2007), Tohtori Intiasta (2010–2012) ja Syrjäinen maa (2013–). == Aiheesta muualla == * Luokka:Walesilaiset näyttelijät Luokka:Vuonna 1976 syntyneet Luokka:Elävät henkilöt
Richard Harrington

Richard Harrington (s. 12. maaliskuuta 1975) on walesilainen näyttelijä. Hän näyttelee pääosaa rikoskomisario Tom Mathiasia rikosdraamasarjassa Syrjäinen maa (2013–). Hän on myös näytellyt draamasarjoissa Coronation Street, Erikoisjoukko, Sairaalaelämää, Holby Cityn sairaala, Kelmien kerho, Yorkshiren etsivät, Hiljainen todistaja, Poldark sekä Candlefordin postineiti. Luokka:Vuonna 1975 syntyneet Luokka:Walesilaiset näyttelijät Luokka:Elävät henkilöt
Ivan Huttunen

Ivan (Juho) Huttunen (s. 1927 Vähikkälä, Venjoki, Inkeri) oli Neuvostoliiton korkeimman neuvoston kansanedustaja ja Neuvostoliiton sosialistisen työn sankari. Huttunen syntyi talonpoikaisperheeseen. Perheen isä menehtyi Stalinin vainoissa, kun Ivan oli yhdeksänvuotias. Sota-aikana perhe siirtyi Suomeen, mutta perhe palautettiin Neuvostoliittoon joulukuussa vuonna 1944 ja asutettiin sisä-Venäjälle. Vuonna 1949 perhe muutti Karjalaan, jossa Ivan työskenteli Petroskoin talorakennuskombinaatissa autonkuljettajana. Myöhemmin Huttunen työskenteli 22 vuotta puristuskoneen käyttäjänä. Tunnollisesta työstä hänet nimitettiin Neuvostoliiton sosialistisen työn sankariksi ja palkittiin Leninin kunniamerkillä. Huttunen on ollut myös Neuvostoliiton korkeimman neuvoston kansanedustajana vuosina 1967–1971. Hän muutti Suomeen 1990-luvun loppupuolella. == Lähteet == Luokka:Sosialistisen työn sankarit Luokka:Vuonna 1927 syntyneet Luokka:Vuonna 2010 kuolleet
Jemerson

Jemerson de Jesus Nascimento, tunnetaan nimellä Jemerson (s. 24. elokuuta 1992 Jeremoabo, Brasilia), on brasilialainen jalkapalloilija. Pelipaikaltaan hän on keskuspuolustaja. Jemerson edustaa Ranskan Ligue 1:ssä pelaavaa Monacoa. Jemerson edusti Brasiliassa Confiançaa (2009–2010), Atlético Mineiroa (2010–2016) ja Democrataa (lainalla 2012). Hän pelasi Atlético Mineirossa 62 Brasilian pääsarjan ottelua vuosina 2013–2015. Tammikuussa 2016 Jemerson siirtyi Monacoon kymmenen miljoonan euron siirtosummalla. Kevätkaudella 2016 hän edusti seuraa neljässä Ligue 1:n ottelussa.Jemerson Soccerway-sivustolla == Lähteet == Luokka:Brasilialaiset jalkapalloilijat Luokka:Vuonna 1992 syntyneet Luokka:Elävät henkilöt
Linda Kisabaka

Linda Kisabaka (s. 9. huhtikuuta 1969 Wuppertal) on aktiiviransa päättänyt saksalainen yleisurheilija ja olympiamitalisti.Linda Kisabaka Kisabakan päämatkoina olivat 400 ja 800 metrin juoksut. 400 metrin juoksussa hän voitti sisäratojen Saksan mestaruuden vuosina 1990 ja 1995 ja 800 metrin juoksussa ulkoratojen Saksan mestaruuden vuonna 1997. Olympialaisin Kisabaka osallistui kahdesti, vuonna 1992 Barcelonassa ja vuonna 1996 Atlantassa. Barcelonan kisoissa hän oli mukana kuudenneksi sijoittuneessa pitkän viestin joukkueessa. Atlantassa hän osallistui 800 metrin juoksuun selviytyen välieriin, minkä lisäksi hän oli mukana pronssia voittaneessa Saksan 4 × 400 metrin viestijoukkueessa. Kisabaka edusti Bayer Leverkusenia. Hänen ennätyksensä olivat 400 metrillä 51,16 ja 800 metrillä 1.58,24, molemmat vuodelta 1996. == Lähteet == Luokka:Saksalaiset pikajuoksijat Luokka:Saksalaiset keskimatkojen juoksijat Luokka:Saksalaiset olympiamitalistit Luokka:Vuonna 1969 syntyneet Luokka:Elävät henkilöt
Kaliumetyyliksantaatti

Kaliumetyyliksantaatti (C3H5S2OK) on kalium- ja etyyliksantaatti-ionien muodostama ioniyhdiste. Yhdistettä voidaan käyttää reagenssina orgaanisen kemian synteeseissä sekä analyyttisessä kemiassa sekä apuaineena malmien vaahdottamisessa. == Ominaisuudet == Huoneenlämpötilassa kaliumetyyliksantaatti on väritöntä tai vaaleankeltaista kiteistä ainetta. Se liukenee veteen, mutta hydrolysoituu hitaasti veden vaikutuksesta etanoliksi, kaliumkarbonaatiksi, kaliumtritiokarbonaatiksi ja hiilidisulfidiksi. Kaliumetyyliksantaatti liukenee myös etanoliin, mutta ei esimerkiksi dietyylieetteriin. Aineen sulamispisteeksi annetaan kirjallisuudessa vaihtelevasti noin 200 °C tai 222-226 °C. Alkyloivat reagenssit reagoivat kaliumetyyliksantaatin kanssa muodostaen tioestereitä. Kupari-ionien kanssa reagoidessa muodostuu keltainen saostuma ja molybdeenin läsnä ollessa muodostuu väriltään violetti liuos.Guy H. Harris: Xanthates, Kirk-Othmer Encyclopedia of Chemical Technology, John Wiley & Sons, New York, 2000. Viitattu 16.8.2016Kathrin-Maria Roy: Xanthates, Ullmann's Encyclopedia of Industrial Chemistry, John Wiley & Sons, New York, 2010. Viitattu 16.8.2016Radomir N. Saičić: Potassium O-ethyl Xanthate, e-EROS Encyclopedia of Reagents for Organic Synthesis, John Wiley & Sons, New York, 2005. Teoksen verkkoversio Viitattu 16.8.2016 == Valmistus ja käyttö == Ensimmäisen kerran kaliumetyyliksantaattia valmisti William C. Zeise vuonna 1822 kaliumhydroksidin, etanolin ja hiilidisulfidin välisellä reaktiolla. Tämä menetelmä on yhdisteen valmistamiseksi käytössä edelleen. :KOH +CH3CH2OH + CS2 → CH3CH2OCS2K + H2O Kaliumetyyliksantaattia voidaan käyttää orgaanisen kemian synteeseissä valmistettaessa heterosyklisiä yhdisteitä, tioleja, tioeettereitä, disulfideja ja alkyyliksantaatteja. Lisäksi yhdistettä voidaan käyttää esteröinneissä ja glykosidoinneissa. Muita käyttökohteita ovat apuaineena kuparin ja sinkin vaahdotuksessa, kuparin ja molybdeenin kvalitatiiviseen toteamiseen analyyttisessä kemiassa sekä viinirypäleiden viljelyssä hyönteismyrkkynä kirvoja vastaan. == Lähteet == == Aiheesta muualla == *PubChem: Potassium ethylxanthate *ChemBlink: Potassium ethylxanthate Luokka:Kaliumyhdisteet Luokka:Rikkiyhdisteet
Germs

Germs on yhdysvaltalainen punkyhtye, joka perustettiin Los Angelesissa vuonna 1977. Yhtye julkaisi vain yhden albumin nimeltä GI, jonka tuotti Joan Jett. Yhtye esiintyi myös dokumenttielokuvassa The Decline of Western Civilization, joka kertoi Los Angelesin ensimmäisen sukupolven punkskenestä. Yhtye tunnetaan keikoistaan, joilla Darby Crashin lavaesiintyminen otti vaikutteita Iggy Popilta itsetuhoisessa käytöksessään. Yhtyeen keikat usein päättyivät jäsenten oksenteluun ja lasinsirpaleissa kieriskelyyn. Yhtye jäi kulttisuosioon Crashin heroiinilla tehdyn itsemurhan jälkeen. == Historia == Glamrokkarit Darby Crash (Jan Paul Beahm) ja Pat Smear (George Ruthenberg) päättivät perustaa yhtyeen jouduttuaan erotetuiksi high schoolista muihin oppilaisiin kohdistuneen antisosiaalisen mielenhallinnan vuoksi. Yhtyeen alkuperäinen nimi oli Sophistifuck and the Revlon Spam Queens, mutta nimi päätettiin lyhentää, koska ei ollut tarpeeksi rahaa painattaa t-paitaan kaikkia kirjaimia. Keväällä 1977 yhtyeeseen liittyi basisti Lorna Doom ja myöhemmästä soolourastaan sekä The Go-Go’s yhtyeestä tunnettu Belinda Carlisle teki lyhyen vierailun rumpalina yhtyeessä. Carlisle jätti yhtyeen lähestulkoon saman tien, ja tilalla ehti olla Carlislen ystävä Donna Rhia ensimmäisen singlen julkaisuun asti. Bändissä soitti rumpuja hetken aikaa myös DJ. Bonebrake, joka myöhemmin tuli kuuluisaksi X-yhtyeen rumpalina. Germs herätti närää ensimmäisestä keikasta lähtien, kun laulaja Darby Crash upotti mikrofonin maapähkinävoipurkkiin ja keikkojen ilmapiiri oli kaoottinen. Ensimmäisellä keikalla Germs ehti improvisoida 5 minuuttia ilman varsinaisia omia biisejään, kunnes yhtye sai porttikiellon Orpheus Theateriin maapähkinävoista pilalle menneen mikrofonin vuoksi. Yhtyeen ainoa soittotaitoinen jäsen oli myöhemmin Nirvanassa ja Foo FIghters yhtyeessä vaikuttanut kitaristi Pat Smear. Heinäkuussa 1977 julkaistu ensimmäinen single ”Forming” äänitettiin Smearin vanhempien autotallissa kaksiraitaisella magnetofonilla. == Tuotanto == === Studioalbumit === * (GI) (1979) === Singlet === * Forming/Sexboy (live) (1977) === EP:t === * Lexicon Devil (1978) * What We Do Is Secret (1981) * (DCC) (1992) === Livealbumit === * Germicide (1981) === Kokoelmat === * (MIA): The Complete Anthology (1993) * Media Blitz (1993) Luokka:Yhdysvaltalaiset punkyhtyeet
Rantalentopallo kesäolympialaisissa 2016 – miesten turnaus

Rion olympiakisojen 2016 miesten rantalentopalloturnauksessa pelasi 24 paria, jotka selvisivät kisoihin rankingsijoitustensa tai karsintojen perusteella. Alkuottelut pelattiin kuudessa neljän joukkueen lohkossa. Lohkojen kaksi parasta sekä kolmanneksi sijoittuneista kaksi parasta etenevät suoraan pudotuspeleihin. Jäljelle jääneet lohkokolmoset, 4 joukkuetta, pelasivat play off -ottelut kahdesta paikasta 16 parhaan joukkoon. == Alkulohkot == === Lohko A === Joukkue O V H Erät Eräpisteet P Carambula – Ranghieri 3 2 1 4-3 127-119 5 - 2-0 2-1 Alison – Bruno Schmidt 3 2 1 5-2 140-128 5 2-0 - 2-0 Doppler – Horst 3 2 1 4-4 133-145 5 - 2-1 2-1 Binstock – Schachter 3 0 3 2-6 137-145 4 - - - * kolmen parhaan keskinäinen järjestys määräytyi keskinäisten otteluiden eräpisteiden suhteella: Italia 77-69 (1,116), Brasilia 97-89 (1,090), Itävalta 81-97 (0,835)järjestyksen määräytyminen lohkoissa === Lohko B === Joukkue O V H Erät Eräpisteet P Brouwer – Meeuwsen 3 3 0 6-1 138-121 6 2-0 2-0 2-1 Barsouk – Liamin 3 2 1 4-2 113-104 5 - 2-0 2-0 Kantor – Łosiak 3 1 2 2-4 113-116 4 - - 2-0 Böckermann – Flüggen 3 0 3 1-6 117-140 3 - - - === Lohko C === Joukkue O V H Erät Eräpisteet P Dalhausser – Lucena 3 3 0 6-1 146-107 6 2-0 2-1 2-0 Ontiveros – Virgen 3 2 1 4-3 123-108 5 - 2-1 2-0 Lupo – Nicolai 3 1 2 4-4 144-142 4 - - 2-0 Belhaj – Naceur 3 0 3 0-6 70-126 3 - - - === Lohko D === Joukkue O V H Erät Eräpisteet P Díaz – González 3 3 0 6-2 159-142 6 2-1 2-0 2-1 Evandro – Pedro Solberg 3 1 2 4-5 157-159 4 - - 2-1 Saxton – Schalk 3 1 2 3-5 138-149 4 - 2-1 - Samoilovs – Šmēdiņš 3 1 2 4-5 150-164 4 - - 2-1 * kolmen viimeisen järjestys keskinäisten otteluiden eräpisteiden suhteen perusteella. === Lohko E === Joukkue O V H Erät Eräpisteet P Krasilnikov – Semenov 3 3 0 6-1 134-103 6 2-1 2-0 2-0 Nummerdor – Varenhorst 3 2 1 5-3 142-126 5 - 2-1 2-0 Fijałek – Prudel 3 1 2 3-5 126-140 4 - - 2-1 Grimalt E. – Grimalt M. 3 0 3 1-6 103-136 3 - - - === Lohko F === Joukkue O V H Erät Eräpisteet P Gavira – Herrera 3 2 1 5-4 153-147 5 - 2-1 2-1 Cherif – Jefferson 3 2 1 4-4 135-145 5 2-1 2-1 - Huber – Seidl 3 1 2 4-4 145-140 4 - - 2-0 Gibb – Patterson 3 1 2 3-4 125-126 4 - 2-0 - * Kahden joukkueen ollessa tasapisteissä ratkaisee kaikkien pelien eräpisteiden suhde keskinäisen järjestyksen - ei siis keskinäinen ottelu. == Kolmosten karsinta == Joukkue Lupo – Nicolai 21 15 15 Kantor – Łosiak 12 21 13 Joukkue Saxton – Schalk 21 21 Fijałek – Prudel 19 18 == Pudotuspelit == == Lähteet == * http://rio2016.fivb.com/en/beachvolleyball ===Viitteet=== Luokka:Lentopallo kesäolympialaisissa 2016
Yanagi (1917)

Yahagi () oli keisarillisen Japanin laivaston vuonna 1917 valmistunut Momo- luokan hävittäjä. == Valmistus == Alus tilattiin vuoden 1915 hankinnoissa Sasebon laivastontelakalta, missä köli laskettiin 21. lokakuuta 1916. Alus laskettiin vesille 24. helmikuuta 1917 ja valmistui vielä samana vuonna 5. toukokuuta.Nishida == Palvelus == Alus poistettiin alusluettelosta 1. toukokuuta 1940. == Lähteet == * === Viitteet === Luokka:Momo-luokan hävittäjät Luokka:Japanilaiset ensimmäisen maailmansodan hävittäjät
Hinoki (1916)

Hinoki () oli keisarillisen Japanin laivaston vuonna 1917 valmistunut Momo- luokan hävittäjä. == Valmistus == Alus tilattiin vuoden 1915 hankinnoissa Maizurun laivastontelakalta, missä köli laskettiin 5. toukokuuta 1916. Alus laskettiin vesille vielä saman vuoden lopulla 25. joulukuuta ja valmistui 31. maaliskuuta 1917.Nishida == Palvelus == Alus poistettiin alusluettelosta 1. toukokuuta 1940. == Lähteet == * === Viitteet === Luokka:Momo-luokan hävittäjät Luokka:Japanilaiset ensimmäisen maailmansodan hävittäjät
Kashi (1916)

Kashi () oli keisarillisen Japanin laivaston vuonna 1917 valmistunut Momo- luokan hävittäjä. == Valmistus == Alus tilattiin vuoden 1915 hankinnoissa Maizurun laivastontelakalta, missä köli laskettiin 15. maaliskuuta 1916. Alus laskettiin vesille 1. joulukuuta ja valmistui 31. maaliskuuta 1917.Nishida == Palvelus == Alus poistettiin 1. toukokuuta 1937 alusluettelosta ja luovutettiin keisarilliselle Mantšukuon laivastolle, joka otti sen palvelukseen nimellä Hai Wei. Alus palautettiin Japaniin ja liitettiin 29. kesäkuuta 1942 laivastoon nimellä Kaii. Se upposi 10. lokakuuta 1944 ilmahyökkäyksessä lähellä Okinawaa. == Lähteet == * === Viitteet === Luokka:Momo-luokan hävittäjät Luokka:Japanilaiset ensimmäisen maailmansodan hävittäjät
Ansongon–Ménakan eläintensuojelualue

Ansongon–Ménakan eläintensuojelualue () on luonnonsuojelualue Gaon alueen Ansongon ja Ménakan piireissä Malissa. Kirahvien suojelua varten vuonna 1950 perustetun alueen pinta-ala on 17 500 neliökilometriä. Sahelin vyöhykkeeseen kuuluvan alueen luonto on kärsinyt suuresti ihmisen toiminnasta. Kirahvit katosivat virallisesti vuonna 2001, mutta alueella elää yhä kultasakaaleja, aavikkokettuja, hietakissoja, punaotsagaselleja ja aavikkogaselleja. Alueen länsirajan muodostavalla Nigerjoella tavataan virtahepoja ja krokotiileja. Valvonta on riittämätöntä eikä tarjolla ole mitään vierailijapalveluita. ==Lähteet== Luokka:Malin luonnonsuojelualueet
Miekkailu kesäolympialaisissa 2016 – naisten säilä

Naisten säilän henkilökohtainen kilpailu Rio de Janeiron olympialaisissa 2016 käytiin 8. elokuuta. Kilpailuun osallistui 36 urheilijaa. Olympiakultaa voitti venäläinen Jana Jegorjan. Hopeaa voitti venäläinen Sofja Velikaja, ja kolmanneksi sijoittui ukrainalainen Olha H’arlan. ==Tulokset== Tulokset sisältävät ottelut neljännesvälieristä lähtien. {{Turnauspuu16 | | Sofja Velikaja | 15 | Charlotte Lembach | 13 | | Cécilia Berder | 15 | Ibtihaj Muhammad | 12 | | Małgorzata Kozaczuk | 12 | Azza Besbes | 15 | | Manon Brunet | 15 | Anna Márton | 12 | | Mariel Zagunis | 12 | Jekaterina Djatšenko | 15 | | Vassiliki Vougiouka | 11 | Jana Jegorjan | 15 | | Kim Ji-yeon | 13 | Loreta Gulotta | 15 | | Alina Komaštšuk | 8 | Olha H’arlan | 15 | | Sofja Velikaja | 15 | Cécilia Berder | 10 | | Azza Besbes | 14 | Manon Brunet | 15 | | Jekaterina Djatšenko | 10 | Jana Jegorjan | 15 | | Loreta Gulotta | 4 | Olha H’arlan | 15 | | Sofja Velikaja | 15 | Manon Brunet | 14 | | Jana Jegorjan | 15 | Olha H’arlan | 9 | | Sofja Velikaja | 14 | Jana Jegorjan | 15 | | Manon Brunet | 10 | Olha H’arlan | 15 }} ==Sijoitukset== Sija Nimi Maa Jana Jegorjan Sofja Velikaja Olha H’arlan 4\. Manon Brunet 5\. Cécilia Berder 6\. Azza Besbes 7\. Jekaterina Djatšenko 8\. Loretta Gulotta 9\. Mariel Zagunis 10\. Anna Márton 11\. Kim Ji-yeon 12\. Ibtihaj Muhammad 13\. Vassiliki Vougiouka 14\. Charlotte Lembach 15\. Alina Komaštšuk 16\. Małgorzata Kozaczuk 17\. Shen Chen 18\. Aleksandra Socha 19\. Hwang Seon-a 20\. Seo Ji-yeon 21\. Rossella Gregorio 22\. Irene Vecchi 23\. Sabina Mikina 24\. Dagmara Wozniak 25\. María Belén Pérez Maurice 26\. Olena Kravatska 27\. Nguyễn Thị Lệ Dung 28\. Tania Arrayales 29\. Alejandra Benítez 30\. Eileen Grench 31\. Úrsula González 32\. Bogna Jóźwiak 33\. Marta Baeza 34\. Julieta Toledo 35\. Chika Aoki 36\. Nada Hafez ==Lähteet== Luokka:Miekkailu kesäolympialaisissa 2016
Erik Wilhelm Johnsson

Erik Johnsson (23. maaliskuuta 1901 – 29. tammikuuta 1977) oli suomalainen tekstiilialan tehtailija, liikemies ja kilpapurjehtija. Johnsson syntyi sekatavarakauppias Karl Konstantin Johnssonin ja Aline Wiklundin (myöh. Johnsson, Grönberg) perheeseen. Hän tuli ylioppilaaksi ja lähti sitten opiskelemaan Englantiin Commercial Collegeen 1925-1926. Myöhemmin hän sai Saksassa liikemieskasvatusta. Vuonna 1928 Erik Johnsson avioitui Irma Hjördis Sylvia Palanderin kanssa; heille syntyi neljä lasta. Samana vuonna Johnsson perusti Suomen Villan, jonka toimialana oli harjoittaa tekstiiliteollisuuden raaka-aineen lajittelua ja jalostamista sekä vanutehdas -ja villakehräämötoimintaa. Yritys hankki raaka-aineet ja valmisti Turun Vanun myyntituotteita. Johnssonin äidin, kauppaneuvos Aline Grönbergin kuoltua hänen lapsensa siirtyivät Aline Grönbergin perustamien yritysten Turun Vanun, Turun Höyhenen, ja Turun Peiteteollisuuden johtoon. Erik Johnsson nimitettiin näiden yritysten hallituksen puheenjohtajaksi ja toimitusjohtajaksi. Vuonna 1952 Erik Johnsson laajensi yritystoimintaa perustamalla matto- ja verhoteollisuuteen Suomen Wiltonteollisuuden. Yritystä varten hän rakennutti Kaarinan Lemunniemelle Kaarinan mattotehtaan. Erik Johnssonin johtamat yritykset hyödynsivät toistensa tuotantoa, raaka-aineita ja myyntiä. Näytäntökaudella 1956 – 1957 Åbo Svenska Teater esitti revyyn Under Åbo broar. Revyyn numerossa Mellan ljus och vadd taiteilija Rurik Römer oli Wadd-KungenÅbo Underrättelser 28. joulukuuta 1956 jossa roolissa hän parodioi Turun Vanun toimitusjohtajaa Erik Johnssonia. Vuosina 1970–1971 Erik Johnsson luopui toimitusjohtajuudesta yrityksissään ja myi Suomen Villan, Turun Vanun ja Suomen Wiltonteollisuuden osakkeensa. Johnsson oli aktiivinen kilpapurjehtija. Hän liittyi Airisto Segelsällskap ASS:n jäseneksi vuonna 1924 ja hänen ensimmäinen purjeveneensä valmistettiin Åbo båtvarfilla vuonna 1923. Johnsson osallistui vuosittain useisiin purjehduskilpailuihin Turun seudulla. Kun vuoden 1940 kesäolympialaisten osanottopurjehduksiin rakennettiin Suomessa kolme Star- luokan venettä, Erik Johnssonin hankki itselleen yhden ja se kastettiin Vestaksi. ==Lähteet== Luokka:Vuonna 1901 syntyneet Luokka:Vuonna 1977 kuolleet Luokka:Suomalaiset yritysjohtajat Luokka:Suomalaiset purjehtijat
Ruth Jebet

Ruth Jebet (s. 17. marraskuuta 1996) on kenialaissyntyinen Bahrainia edustava 3 000 metrin estejuoksun olympiavoittaja ja entinen maailmanennätyksen haltija. Hän sai Bahrainin edustusoikeuden vuonna 2013. Jebet on 162 senttimetriä pitkä ja painaa 51 kilogrammaa.Ruth Jebet Rio2016.com (arkistoitu sivu) Jebet voitti 3 000 metrin estejuoksun Aasian-mestaruuden 2013. Vuoden 2014 alle 20-vuotiaiden MM-kilpailuissa Eugenessa hän voitti kultaa ajalla 9.36,74. Myöhemmin samana vuonna hän voitti kultaa Aasian kisoissa ajalla 9.31,36. Pekingin MM-kilpailuissa 2015 hän sijoittui 11:nneksi. Jebet saavutti helmikuussa 2016 hopeaa Aasian hallimestaruuskilpailujen 3 000 metrin juoksussa ja Aasian maastojuoksumestaruuskilpailuissa. Vuoden 2016 kesäolympialaisissa Rio de Janeirossa hän voitti kultaa uudella Aasian ennätyksellä 8.59,75. Hän juoksi 27. elokuuta 2016 Saint-Denis'n Timanttiliigan kilpailussa maailmanennätysajan 8.52,78. Maailmanennätyksen rikkoi heinäkuussa 2018 kenialainen Beatrice Chepkoech. Jebet sijoittui Kampalan maastojuoksun MM-kilpailuissa 2017 seitsemänneksi ja sai joukkuepronssia. Lontoon MM-kilpailuissa 2017 hän oli estejuoksussa viides. Vuoden 2017 joulukuussa Jebet antoi positiivisen erytropoietiinia sisältäneen dopingnäytteen. Hän oli väliaikaisessa kilpailukiellossa helmikuusta 2018 lähtien ja maaliskuussa 2020 hän sai neljän vuoden kilpailukiellon, joka päättyy helmikuussa 2022. == Henkilökohtaiset ennätykset == *5 000 metrin juoksu: 14.53,41 (Baku 2017) *3 000 metrin estejuoksu: 8.52,78 (Saint-Denis 2016) == Lähteet == == Aiheesta muualla == Luokka:Bahrainilaiset estejuoksijat Luokka:Bahrainilaiset olympiavoittajat Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut bahrainilaiset Luokka:Vuonna 1996 syntyneet Luokka:Elävät henkilöt
Massimo Rivola

Massimo Rivola (s. 7. joulukuuta 1971 Faenza, Italia) on italialainen urheilujohtaja. Nykyisin hän toimii Ferrarin nuorten kuljettajien akatemian johtana. Rivola aloitti uransa Minardilla vuonna 1998 toimien markkinointi puolella ja tallin urheilujohtana vuodet 2000–2005. Vuodet 2006–2008 hän toimi Toro Rosson tiimin managerina. Rivola toimi vuodet 2009–2015 Ferrarin urheilujohtana. ==Lähteet== Luokka:Italialaiset henkilöt Luokka:Formula 1 -tallien työntekijät Luokka:Ferrarin henkilöstö Luokka:Vuonna 1971 syntyneet Luokka:Elävät henkilöt
Uta Rohländer

Uta Rohländer (s. 30. kesäkuuta 1969 Merseburg) on aktiiviuransa päättänyt saksalainen pikajuoksija ja olympiamitalisti.Uta Rohländer Olympiakisoissa Rohländer edusti Saksaa 4 x 400 metrin viestijuoksussa kaksi kertaa vuosina 1992 ja 1996, jolloin hän kuului pronssia voittaneeseen joukkueeseen. Hänet nimettiin myös vuoden 2000 olympiajoukkueeseen, mutta akilesjännevamma esti hänen osallistumisensa. Rohländer voitti myös viisi muuta arvokisamitalia pitkästä viestistä: MM-kisoista kultaa vuonna 1997 sekä pronssia vuosina 1991 ja 1999 sekä EM-kisoista kultaa vuonna 1998 ja pronssia vuonna 1994. Kansallisissa kilpailuissa Rohländer Itä-Saksan viestimestaruuden vuonna 1990. Saksojen yhdistymisen jälkeen hän voitti ulkoradoilla 400 metrin juoksussa Saksan mestaruuden vuonna 1998 sekä sisäradoilla 3 x 800 metrin viestijuoksussa kultaa vuonna 1997. Rohländer edusti TSV Erfurtia ja hänen ennätyksensä 400 metrin juoksussa on vuonna 1998 juostu tulos 50.33. Aktiiviuransa jälkeen Rohländer on toiminut sekä opettajana että psykoterapeuttina. == Lähteet == Luokka:Saksalaiset pikajuoksijat Luokka:Saksalaiset olympiamitalistit Luokka:Vuonna 1969 syntyneet Luokka:Elävät henkilöt
Miekkailu kesäolympialaisissa 2016 – miesten säilä

Miesten säilän henkilökohtainen kilpailu Rio de Janeiron olympialaisissa 2016 käytiin 10. elokuuta Carioca Arena 3:ssa. Kilpailuun osallistui 32 miekkailijaa. Turnauksen voitti unkarilainen Áron Szilágyi, joka näin uusi olympiakullan. Toiseksi sijoittui yhdysvaltalainen Daryl Homer ja kolmanneksi eteläkorealainen Kim Jung-hwan. ==Tulokset== {{Turnauspuu32 | | Kim Jung-hwan | 15 | Yoandry Iriarte | 7 | | Renzo Agresta | 3 | Sandro Bazadze | 15 | | Aldo Montano | 15 | Farès Ferjani | 11 | | Tamás Decsi | 10 | Nikolay Kovalev | 15 | | Tiberiu Dolniceanu | 15 | Sun Wei | 7 | | Seppe Van Holsbeke | 15 | Eli Dershwitz | 12 | | Aliaksandr Buikevich | 15 | Joseph Polossifakis | 6 | | Julián Ayala | 9 | Áron Szilágyi | 15 | | Gu Bon-gil | 15 | Mohamed Amar | 9 | | Andriy Yahodka | 9 | Mojtaba Abedini | 15 | | Diego Occhiuzzi | 12 | Vũ Thành An | 15 | | Kenta Tokunan | 13 | Vincent Anstett | 15 | | Max Hartung | 15 | Yémi Apithy | 9 | | Ilya Mokretsov | 11 | Daryl Homer | 15 | | Ali Pakdaman | 11 | Matyas Szabo | 15 | | Pancho Paskov | 15 | Aleksey Yakimenko | 14 | | Kim Jung-hwan | 15 | Sandro Bazadze | 14 | | Aldo Montano | 13 | Nikolay Kovalev | 15 | | Tiberiu Dolniceanu | 15 | Seppe Van Holsbeke | 13 | | Aliaksandr Buikevich | 12 | Áron Szilágyi | 15 | | Gu Bon-gil | 12 | Mojtaba Abedini | 15 | | Vũ Thành An | 8 | Vincent Anstett | 15 | | Max Hartung | 12 | Daryl Homer | 15 | | Matyas Szabo | 15 | Pancho Paskov | 6 | | Kim Jung-hwan | 15 | Nikolay Kovalev | 10 | | Tiberiu Dolniceanu | 10 | Áron Szilágyi | 15 | | Mojtaba Abedini | 15 | Vincent Anstett | 13 | | Daryl Homer | 15 | Matyas Szabo | 12 | | Kim Jung-hwan | 12 | Áron Szilágyi | 15 | | Mojtaba Abedini | 14 | Daryl Homer | 15 | | Áron Szilágyi | 15 | Daryl Homer | 8 | | Kim Jung-hwan | 15 | Mojtaba Abedini | 8 }} ==Lähteet== Luokka:Miekkailu kesäolympialaisissa 2016
Asteroúsia

Asteroúsia () on vuoristo Kreetan saarella Kreikassa. Sen korkein huippu on Kófinas (Κόφινας), jonka korkeus on 1 231 metriä. Asteroúsia-vuoristo sijaitsee Kreetan etelärannikon keskivaiheilla ja erottaa Messarán tasangon Libyanmerestä. Vuoret ovat suhteellisen matalia, mutta niiden rinteet ovat jyrkät. Vuoristossa on lukuisia rotkoja ja luolia, ja se on Natura 2000 -aluetta. Antiikin aikana vuoriston laidalla etelärannikolla sijaitsivat muun muassa Lebenin (myös Lebena) ja Lasaian kaupungit sekä niin kutsutut Hyvät satamat (Kaloi Limenes). Nykyinen Archánes-Asteroúsian kunnan Asteroúsian kunnallisyksikkö, entinen itsenäinen kunta, on saanut nimensä vuoristosta. == Lähteet == == Aiheesta muualla == Luokka:Iraklion (alueyksikkö) Luokka:Kreetan vuoret Luokka:Kreikan Natura-alueet Luokka:Kreikan vuoristot
Ágrafa

Ágrafa () on vuorijono eteläisessä Píndos-vuoristossa Keski-Kreikassa. Sen korkein huippu on Karáva (Καράβα) eli Schizokáravo (Σχιζοκάραβο), jonka korkeus on 2 184 metriä. Ágrafa-vuoret sijaitsevat Evrytanían ja Kardítsan alueyksiköiden alueella. Vuorijono käsittää seitsemän yli 2 000 metriä korkeaa huippua. Korkeimman huipun Karávan lisäksi ne ovat Ntelidími (Ντελιδίμι, 2 163 m), Voutsikáki eli Gkavélo (Βουτσικάκι/Γκαβέλο, 2 154 m), Ftéri eli Pyramída (Φτέρη/Πυραμίδα, 2 128 m), Liákoura (Λιάκουρα, 2 043 m), Maráthia eli Svóni (Μαράθια/Σβώνη, 2 042 m) ja Kalývia eli Niála (Καλύβια/Νιάλα, 2 018 m). Ágrafan kunta on saanut nimensä vuoristosta, mutta se käsittää vain pienen osan alueesta. == Lähteet == == Aiheesta muualla == Luokka:Evrytanía Luokka:Kardítsa (alueyksikkö) Luokka:Kreikan vuoristot
Askar Sarsenbayev

Askar Sarsenbayev (; s. 1972) on suomalainen entinen nyrkkeilijä ja nykyinen nyrkkeilyvalmentaja. Hän nyrkkeili aktiiviurallaan yli 400 ottelua ja voitti Tampereen Voimailuseuran riveissä Suomen mestaruuksia sekä kansainvälisiä turnausvoittoja. Hän toimi Suomen nyrkkeilymaajoukkueen vastuuvalmentajana vuosina 2013-2014 ja on sittemmin jatkanut maajoukkuevalmentajana. Sarsenbayev on alun perin kotoisin Kazakstanista ja asuu nyttemmin Tampereella, jossa hän toimii Tampereen Voimailuseuran päävalmentajana. Sarsenbayev edusti nyrkkeilyurallaan jonkin aikaa myös Seinäjoen Kehä-Jusseja sekä Pietarsaaren Voimailijoita. Suomen Nyrkkeilyliitto palkitsi hänet vuoden parhaan valmentajan tittelillä sen jälkeen, kun TVS oli voittanut lähes kaikki kansallisen tason arvokisat ja turnaukset yhden vuoden aikana 2012. Ennen Suomeen muuttoaan Sarsenbayev opiskeli insinööriksi Pietarin yliopistossa. ==Lähteet== ==Aiheesta muualla== * Sarsenbayevin haastattelu Kazakstanin valtiollisen televisiokanavan ohjelmassa Youtube. Luokka:Suomalaiset nyrkkeilijät Luokka:Suomalaiset nyrkkeilyvalmentajat Luokka:Vuonna 1972 syntyneet Luokka:Elävät henkilöt
Spathí

Spathí () voi viitata seuraaviin paikkoihin Kreikassa: * Spathí, Díkti-vuoren korkein huippu Kreetalla ja usein koko vuoresta käytetty nimi * Spathí, saari Argo-Saronisten saarten saariryhmässä Argoliin niemimaan rannikon edustalla
Erýmanthos

Erýmanthos (; transl. myös Erímanthos), antiikin Erymanthos (, ), on vuori ja vuorijono Peloponnesoksen niemimaalla Kreikassa. Sen korkeus on 2 224 metriä ja prominenssi 1 210 metriä. Erýmanthos sijaitsee luoteisella Peloponnesoksella Akhaian alueyksikön alueella linnuntietä noin 32 kilometriä eteläkaakkoon Patraksen kaupungista. Vuoren korkeimman huipun nimi on Olonós (Ωλονός), mitä nimeä käytetään myös koko vuoresta. Muut korkeimmat huiput ovat Moungíla (Μουγγίλα, 2 169 m), Profítis Ilías (Προφήτης Ηλίας, 2 125 m), Pyrgákos (Πυργάκος, 2 050 m), Neraïdovoúni (Νεραϊδοβούνι, 1 923 m), Psilí Toúrla (Ψηλή Τούρλα, 1 891 m), Lepída (Λεπίδα, 1 541 μ), Melissovoúni (Μελισσοβούνι, 1 464 μ) ja Ágios Athanásios (Άγιος Αθανάσιος, 1 219 m). Kreikkalaisessa mytologiassa vuorella eli Erymanthoksen metsäkarju, jonka pyydystäminen oli Herakleen neljäs urotyö. Vuorelta saa alkunsa Erýmanthos- joki. Myös Erýmanthoksen kunta on saanut nimensä vuoresta. == Lähteet == == Aiheesta muualla == Luokka:Akhaia Luokka:Kreikan vuoret
Jan Forsström

Jan Forsström (s. 1975 Kokkola) on suomalainen elokuvaohjaaja, käsikirjoittaja ja kirjailija. Forsström ohjasi ja käsikirjoitti vuonna 2013 valmistuneen elokuvan Silmäterä. Aiemmin hän on osallistunut elokuvien Hyvä poika (2011), Skavabölen pojat (2009) ja Muukalainen (2009) käsikirjoitukseen. Vuonna 2016 ilmestyi Forsströmin esikoisteos, novellikokoelma Eurooppalaisia rakastajia. Forsström on valmistunut taiteen maisteriksi Taideteollisesta korkeakoulusta ja humanististen tieteiden kandidaatiksi Helsingin yliopistosta. ==Teokset== * * * == Lähteet == Luokka:Suomalaiset elokuvakäsikirjoittajat Luokka:Suomalaiset elokuvaohjaajat Luokka:Vuonna 1975 syntyneet Luokka:Elävät henkilöt
Ólympos (Euboia)

Ólympos () on vuori Euboian saarella Kreikassa. Sen korkeus on 1 172 metriä. Ólympos sijaitsee Euboian keskiosissa linnuntietä noin 23 kilometrä itään Chalkídan kaupungista. Se muodostaa Dírfivuoren eteläisen jatkeen. Vuoren länsipuolella sijaitsee Lilántion eli Lelantoksen tasanko. == Lähteet == Luokka:Euboia Luokka:Kreikan vuoret
Ólympos (Lesbos)

Ólympos () on vuori Lesboksen saarella Kreikassa. Sen korkeus on 968 metriä (tai 967 metriä) ja se on saaren korkein vuori yhdessä jotakuinkin yhtä korkean Lepétymnoksen kanssa. pienoiskuva|vasen|Ólympos-vuori ja Agiásoksen kaupunki. Ólympos sijaitsee Lesboksen kaakkoisosassa Kallonínlahden ja Géranlahden välissä. Agiásoksen pieni kaupunki sijaitsee vuoren koillisrinteellä. Vuoren huipulla on profeetta Elialle (Profítis Ilías) omistettu kappeli. Vuori ja sen ympäristö on Natura-aluetta ja merkittävä lintujensuojelualue. == Lähteet == == Aiheesta muualla == Luokka:Kreikan Natura-alueet Luokka:Kreikan vuoret Luokka:Mytilíni
Senegal kesäolympialaisissa 2016

Senegal osallistui Rio de Janeiron olympialaisiin 2016 22 urheilijan joukkueella. Tämä oli Senegalin neljästoista esiintyminen kesäolympialaisissa. Lipunkantajana avajaisissa toimi vapaapainija Isabelle Sambou. == Joukkue == === Yleisurheilu === *Amadou N'Diaye - Miesten 400 metrin aidat *Amy Sene - Naisten moukarinheitto == Lähteet == Luokka:Valtiot kesäolympialaisissa 2016 Luokka:Senegal olympialaisissa
Pangaío

Pangaío (; transl. myös Pangéo; ) on vuori Makedoniassa Pohjois-Kreikassa. Sen korkeus on 1 956 metriä. Pangaío sijaitsee Kaválan ja Sérresin alueyksiköiden alueella Strymónas-joen suiston itäpuolella, linnuntietä noin 28 kilometriä länteen Kaválan kaupungista. Pangaíon kunta on saanut nimensä vuoresta. Pangaío-vuorelta on kaivettu kultaa ja hopeaa mahdollisesti jo esihistoriallisella ajalla ja viimeistään antiikin aikana. 500-luvulla eaa. muun muassa Ateenan tyranni Peisistratos omisti kaivoksia alueella. 300-luvulla eaa. Makedonian kuningas Filippos II perusti läheisen Filippoin kaupungin kaivosten hallitsemiseksi. == Lähteet == == Aiheesta muualla == Luokka:Kavála (alueyksikkö) Luokka:Kreikan vuoret Luokka:Sérres (alueyksikkö)
Manfredi Ravetto

Manfredi Ravetto (s. 13. maaliskuuta 1975 Palermo, Sisilia)GPUpdateOldRacingCars.com on italialainen Caterhamin Formula 1 -tallin entinen tallipäällikkö. Heinäkuussa 2014 Ravetto nousi Caterhamille apulaistallipäällikön tehtävään ja syyskuussa hän nousi tiimin tallipäälliköksi Christijan Albersin jättäessä tehtävän. Ravetto on toiminut aiemmin myös Minardilla markkinointipuolella ja HRT F1 -tiimin talousjohtajana. Ravetto on toiminut kilpa-ajaja Bertrand Baguetten managerina. == Lähteet == == Aiheesta muualla == * Twitter Luokka:Vuonna 1975 syntyneet Luokka:Italialaiset henkilöt Luokka:Formula 1 -tallipäälliköt Luokka:Elävät henkilöt
Ymittós

Ymittós (, transl. myös Imittós), antiikin Hymettos (, ), on vuori Attikassa Kreikassa. Se sijaitsee keskellä Ateenan metropolialueen itäosaa. Vuoren korkeus on 1 026 metriä. == Maantiede == Ymittós muodosta pitkän harjanteen, joka kulkee suurin piirtein pohjois-eteläsuunnassa ja jonka pituus on noin 20 kilometriä. Vuoren leveys itä-länsisuunnassa on noin 6–7 kilometriä. Vuoren korkeimman huipun nimi on Évzonas (Εύζωνας). Ymittós toimii Keski-Ateenan ja Itä-Attikan alueyksiköiden rajana. Varsinainen Ateenan kaupunki sijaitsee vuoren länsipuolella. Länsipuolella vuoren juurella sijaitsevat myös muun muassa vuoresta nimensä saanut Ymittóksen kaupunki sekä Cholargós, Papágou, Zográfou, Výronas, Ilioúpoli, Argyroúpoli, Ellinikó ja Glyfáda. Vuoren pohjoispuolella sijaitsevat muun muassa Agía Paraskeví ja Gérakas, ja itäpuolella Glyká Nerá, Paianía ja Koropí. Kauempana vuoren itäpuolella sijaitsevat metropolialueen itäiset kunnat sekä muun muassa Ateenan kansainvälinen lentoasema. == Historia == Hymettos-vuoren nimi on alkuperältään esikreikkalainen ja sen on usein ajateltu olevan peräisin kreikkalaisten tuloa edeltäneiltä pelasgeilta. Toisaalta se on yhdistetty etymologisesti myös vuorella kasvavaan timjamiin. Antiikin aikana Hymettos tunnettiin erityisesti hunajastaan, joka sai makunsa timjamista ja muista alueen yrteistä. Sitä ylistivät muun muassa Vergilius ja Plinius vanhempi. Vuoresta louhittiin myös arvostettua marmoria, vaikkakin se hävisi tässä suosiossa läheiselle Pentelikon (nyk. Pentéli) -vuorelle. Alueen arkeologisiin löytöihin lukeutuvat muun muassa lukuisat antiikin aikaiset rajamerkit, jotka on kaiverrettu vuoren kallioon. Bysanttilaisen ajan muistomerkeistä merkittävin on Kaisarianín luostari Ymittóksen pohjoisrinteellä. Vuorella on myös lukuisia muita luostareita. Nykyisin vuori on Ateenan metropolialueen merkittävimpiä viheralueita ja se on suosittua ulkoilualuetta, vaikkakin sen metsät kärsivät paljon vahinkoja erityisesti vuoden 2007 maastopaloissa. == Lähteet == == Aiheesta muualla == Luokka:Attika Luokka:Kreikan vuoret
Pihla Maalismaa

Pihla Maalismaa (s. 25. marraskuuta 1991 Helsinki) on suomalainen näyttelijä. Hän valmistui Teatterikorkeakoulusta vuonna 2016. Vuosina 2016–2017 Maalismaa työskenteli Kansallisteatterissa ja vuosina 2019–2020 Turun kaupunginteatterissa. Vuodesta 2020 alkaen hän on työskennellyt freelancerina. Hän on näytellyt elokuvissa Roskisprinssi, Ollaan vapaita ja Luokkakokous 3 – Sinkkuristeily sekä Q-teatterin nuorten ryhmässä. Lapsena Maalismaa on juontanut Yleisradion Uutisjuttu-ohjelmaa. Maalismaan isä on näyttelijä Markku Maalismaa. Pihla Maalismaa sai esikoislapsensa syksyllä 2023. == Filmografia == Elokuva Elokuva Elokuva Vuosi Elokuva Rooli 2011 Roskisprinssi Lulu 2015 Ollaan vapaita Iisa 2019 Täydellinen joulu Marika Karkulahti 2021 Luokkakokous 3 – Sinkkuristeily Pilve Televisiosarjat Televisiosarjat Televisiosarjat Vuosi Sarja Rooli 2018 Härölä Pirita, useita rooleja Sunnuntailounas Henna 2020 Makkari Emmi 2021 Kioski naapurin nainen Roba uhrin ystävä Maria Kallio Johnnyn vaimo 2022 Putous useita rooleja Hymyä! Ursula Rainio Helsinki- syndrooma Julia Kiiski 2022, 2023 Syke Elsi Nieminen == Lähteet == == Aiheesta muualla == * Luokka:Suomalaiset näyttelijät Luokka:Vuonna 1991 syntyneet Luokka:Elävät henkilöt
Smólikas

Smólikas (, arom. Smolcu) on vuori Píndos-vuoristossa Epeiroksessa Kreikassa. Sen korkeus on 2 637 metriä ja prominenssi 1 736 metriä. Smólikas on Kreikan kaikista vuorista toiseksi korkein Ólymposvuoren jälkeen. Smólikas sijaitsee Ioánninan alueyksikön alueella linnuntietä noin 48 kilometriä pohjoiseen Ioánninan kaupungista. Se kuuluu Manner-Kreikan pohjois-eteläsuunnassa halkaisevaan laajaan Píndos-vuoristoon. Smólikaksen korkein huippu tunnetaan samalla nimellä kuin itse vuori. Vuoren toiseksi korkein huippu on Mósia (Μόσια, 2 600 m). Muut yli 2 000 metriä korkeat huiput ovat Koútsouro (Κούτσουρο, 2 318 m), Kapetán Tsekoúra (Καπετάν Τσεκούρα, 2 253 m), Bogntáni eli Voúzi (Μπογντάνι eli Βούζι, 2 239 m), Alogótopos (Αλογότοπος, 2 230 m), Paliostroúngi (Παλιοστρούγγι, 2 221 m), Misoráchi (Μισοράχη, 2 217 m), Ntaliápoli (Νταλιάπολη, 2 077 m), Pétra Gkagkarántza (Πέτρα Γκαγκαράντζα, 2 045μ) ja Smíliani (Σμίλιανη, 2 014 m). Vuoren huiput ovat osa Pohjoisen Píndoksen kansallispuistoa. Vuorella noin 2 200 metrin korkeudessa sijaitsee Drakólimni (Δρακόλιμνη, ”Lohikäärmejärvi”) -niminen syvä vuoristojärvi, jonka pinta-ala vaihtelee noin 3 000–4 000 neliömetrin välillä. == Lähteet == == Aiheesta muualla == Luokka:Ioánnina (alueyksikkö) Luokka:Kreikan vuoret
Vóras

Vóras () eli Kaïmaktsalán (Καϊμακτσαλάν, myös Kaimakchalan tai Kaïmáki, Καϊμάκι) eli Nidže () on vuori ja vuorijono Kreikan Keski-Makedonian sekä Pohjois-Makedonian rajalla. Sen korkeimman huipun korkeus on 2 528 metriä ja prominenssi 1 758 metriä. Vóras on Kreikan kaikista vuorista kolmanneksi korkein ja Pohjois-Makedonian vuorista viidenneksi korkein. pienoiskuva|vasen|pysty=0.7|Vóras-vuoren Pyhän Elian kirkko. Vóras erottaa Péllan alueyksikön Kreikan puolella Pohjois-Makedonian Mariovon alueesta. Vuoren huipulla Pohjois-Makedonian puolella on Pyhälle Elialle omistettu alun perin serbialainen kirkko. Kreikan puolella on muun muassa hiihtokeskus. == Lähteet == == Aiheesta muualla == Luokka:Kreikan vuoret Luokka:Pélla (alueyksikkö) Luokka:Pohjois-Makedonian vuoret
Antti Huttunen

Antti Huttunen (s. 1980 Suonenjoki) on vihtiläinen tv-tuottaja, tietokirjailija ja media-alan yrittäjä. Huttunen on perustanut Retkipaikka.fi -retkeilysivuston ja julkaissut sarjan siihen pohjautuvia kirjoja. Hän toimii myös Finland, Naturally -palvelun vastaavana tuottajana. Huttunen on käsikirjoittanut ja tuottanut kaksi tuotantokautta Metsien kätkemä luontomatkailusarjaa, jotka on esitetty Yle TV1-kanavalla 2016 ja 2019. Aiemmin hän on toiminut mm. Yleisradion digitaalisen markkinoinnin johdossa, mainos- ja digitoimistoissa ja ollut perustamassa Inferno Magazine musiikkilehteä vuonna 2001. Tältä ajalta hänellä on myös kansainvälisiä palkintoja käsikirjoittamistaan ja tuottamistaan mainoselokuvista. == Teokset == * * *Retkipaikka - uudet seikkailut. Gummerus, 2019. == Tuotannot == * Metsien kätkemä, Yle TV1, 2016, 2019 == Palkinnot == === 2017 === "Kultainen Venla finalisti." Metsien kätkemä, Paras ajankohtais- ja asiaohjelma === 2013 === "Gold." Work: "Yle - Sinun tarinasi" (screenwriter) Eurovision Connect Awards Best News or Current Affairs Promotion "Gold." Work: "Rebirth of Television, Yle Areena" (screenwriter) Eurovision Connect Awards Best Entertainment Promotion === 2012 === "Grand Prix." Work: "Yle - Sinun tarinasi" (executive producer, screenwriter) Eurovision Connect Awards, Outstanding Promotion of the Year 2012 "Gold." Yle -Work: "Yesterday Lives" (executive producer, screenwriter) Eurovision Connect Awards, Best News or Current Affairs Promotion "Silver." Work: "Yesterday Lives" (executive producer, screenwriter) PromaxBDA Europe Awards, Barcelona. Category Best Copy/Screenwriting "Silver." Work: "Yesterday Lives" (executive producer, screenwriter) PromaxBDA Europe Awards, Barcelona. Category Best General Branding/ Image Promotion "Silver." Work: "Yesterday Lives" (executive producer, screenwriter) PromaxBDA Europe Awards, Barcelona. Category Best Promo For Channel or Interactive Service === 2011 === "Silver." Work: "The Pacific" (executive producer) PromaxBDA Europe Awards, Best usage of original music ==Aiheesta muualla== * Luokka:Suomalaiset tietokirjailijat Luokka:Vuonna 1980 syntyneet Luokka:Elävät henkilöt
Mwezi III

Mwezi III Ndagushimiye (k. 1739?) oli Burundin kuningas eli mwami arviolta vuosina 1709–1739. Hän oli luultavasti valtion perustajan, Ntare In poika. Suullinen kansanperinne sekoittaa hänet usein 1800-luvulla hallinneen Mwezi IV:n kanssa. Hänen seuraajansa oli Mutaga III. Luokka:Burundin kuninkaat
Tomorrowland (täsmennyssivu)

Tomorrowland voi tarkoittaa ainakin seuraavia: * Tomorrowland, belgialainen elektronisen musiikin festivaali * Tomorrowland, tulevaisuusteemainen alue useissa Disney-yhtiön huvipuistoissa * Tomorrowland, Black Majesty -yhtyeen albumi vuodelta 2007 * Tomorrowland, Brad Birdin ohjaama elokuva vuodelta 2015.
Marcus Walz

Marcus Cooper Walz (s. 3. lokakuuta 1994 Oxford, Iso-Britannia) on espanjalainen ratamelonnan olympiavoittaja. 184 senttimetriä pitkä ja 82 kilogrammaa painava Walz edustaa Reial Club Nàutic Portopetroa.https://www.rio2016.com/es/atleta/marcus-walz Walz saavutti olympiakultaa kajakkiyksiköiden 1 000 metriltä vuoden 2016 kesäolympialaisista Rio de Janeirosta. Vuodelle 2021 siirretyissä Tokion olympialaisissa hän sai hopeaa kajakkinelikon 500 metrillä. MM-kilpailuista hänellä on kultaa vuosilta 2017 ja 2021, hopeaa vuosilta 2015, 2017 2018 ja 2019 sekä pronssia vuodelta 2014. Euroopan-mestaruuden hän on voittanut 2017 ja 2018. Walz syntyi Oxfordissa, Isossa-Britanniassa englantilaiselle isälle ja saksalaiselle äidille.http://www.elespanol.com/deportes/juegos- olimpicos/20160816/148235625_0.html Hän muutti kolmen kuukauden ikäisenä Mallorcalle ja sai näin myöhemmin Espanjan edustusoikeuden. == Lähteet == Luokka:Espanjalaiset melojat Luokka:Espanjalaiset olympiavoittajat Luokka:Vuonna 1994 syntyneet Luokka:Elävät henkilöt
Artur da Costa e Silva

Artur da Costa e Silva (portugali: [aʁˈtuʁ dɐ ˈkɔstɐ en ˈsiɫvɐ]; 3. lokakuuta 1899 – 17. joulukuuta 1969) oli Brasilian armeijan kenraali ja toinen sotilashenkilö, josta tuli Brasilian presidentti vuoden 1964 vallankaappauksen jälkeen. Costa e Silvan virkakauden aikana perustuslakia muutettiin niin, että presidentti sai valtuudet hajottaa parlamentin, syrjäyttää poliittisia päättäjiä ja järjestelmällisesti syrjiä vasemmistolaisia puolueita ja yksilöitä. Costa e Silvan hallitus aloitti vainot oppositiota, vasemmistolaisia aktivisteja ja epäiltyjä kommunisteja kohtaan. Vainotoimet laajenivat hänen seuraajansa Emílio Garrastazu Médicin aikana. Vuoden 1967 perustuslain mukaan Brasilian presidentti valittiin välillisesti ehdottomalla enemmistöllä molemmissa kongressin huoneissa. Koska kongressia hallitsi armeijan tukema ARENA-puolue, presidentinvaalikampanja käytännössä päättyi, kun Costa e Silva oli virallisesti nimitetty ARENAN ehdokkaaksi. Hänet valittiin muodollisesti 3. lokakuuta 1966, ja hän vannoi virkavalansa 15. maaliskuuta 1967. Toisin kuin pidättyväinen edeltäjänsä, Costa e Silva oli ulospäinsuuntautunut ja töykeä. Hänen virkakautensa piti jatkua vuoteen 1971, mutta hän vetäytyi toimestaan saatuaan sydänkohtauksen syyskuussa 1969. == Lähteet == Luokka:Vuonna 1899 syntyneet Luokka:Vuonna 1969 kuolleet Luokka:Brasilian presidentit Luokka:Brasilialaiset kenraalit
Salzburgring

Salzburgring on vuonna 1968 avattu 4,23 kilometriä pitkä moottorirata, joka sijaitsee Salzburgissa, Itävallassa. Radalla ajetaan MotoGP -kilpailuja. == Aiheesta muualla == * Kotisivut Luokka:Itävallan moottoriradat
Street workout

Street workout on ulkona harjoitettavaa kehonpainoharjoittelua, jossa voimaa käytetään kehon omaa painoa vastaan. Street workoutin perusajatus on maailman olevan yksi iso kuntosali. Kehonpainoharjoittelun maailmanmestaruuskisoja on järjestetty vuodesta 2011 asti. Kyseisissä kisoissa suomalainen Oona Kivelä voitti vuoden 2014 naisten sarjan maailmanmestaruuden. Kivelä oli historian ensimmäinen nainen, joka voitti SW:n MM-kultaa, sillä kyseinen sarja järjestettiin ensimmäistä kertaa. == Lähteet == ==Aiheesta muualla== * World Street Workout & Calisthenics Federation (WSWCF) *suomenstreetworkout.fi Luokka:Liikunta Luokka:Urheilulajit
Lady Helmsman

Lady Helmsman on ruotsalaisen Håkan Södergrenin vuonna 1976 suunnittelema seuraavana vuonna julkaistun Senorita Helmsmanin isompi versio. Venettä valmistettiin Ruotsissa noin 185 kappaletta, joista 60 myytiin suoraan ulkomaille. Veneessä on nukkumapaikat kuudelle henkilölle: kaksi pistopunkissa kajuutan sisäänkäynnin molemmilla puolilla, kaksi kajuutan keskellä sohvilla ja kaksi keulassa. Kajuutan sisäänkäynnin oikealla puolella on navigointipöytä ja vasemmalla puolella keittokomero hellalla ja lavuaareilla. WC löytyy kajuutan ja keulahytin välistä. WC:n ovet sulkevat keulahyttiin johtavan käytävän molemmista päistä. Kajuutan keskellä on avattava puupöytä. Runko on valmistettu lasikuidusta. Veneessä on vakiovarusteena sisämoottori. Lady Helmsmanille ei ole Suomessa lajiliittoa tai luokkakilpailuja, joten kilpailumiehistön kokoa ei ole määrätty. Sen sijaan veneellä kilpaillaan yleensä LYS-tasoituksilla kilpailuissa, joihin osallistuu erityyppisiä yksirunkoisia purjeveneitä. Retkeilykäytössä makuupaikkoja on kuudelle henkilölle. == Purjeet ja takila == Lady Helmsmanissa on normaalisti osatakila. Mastossa on yksi pari saalinkeja ja barduunat. Fokalle on itsejalustava kisko. Isopurjeelle on levanki, joka on kajuutan ja istumatilan välissä. Vakiovarusteena myötätuulipurjeena on spinaakkeri. == Lähteet == Luokka:Purjehdus
Tomáš Andres

Tomáš Andres (s. 12. huhtikuuta 1996) on tšekkiläinen jääkiekkoilija, joka pelaa Saksan toiseksi korkeimmalla sarjatasolla DEL2-liigajoukkue Dresdner Eislöwenissa. Hän on pelipaikaltaan keskushyökkääjä ja laukoo oikealta. ==Ura== ===Seuraura=== Andres on HC Slovan Ústečtí Lvin kasvatti. Hän siirtyi 15-vuotiaana HC Slavia Prahan junioreihin kaudeksi 2011–2012. Kaudella 2012–2013 Andres voitti seuran B-nuorten sisäisen tehotilaston lukemalla +26. Kaudella 2013–2014 hän oli Slavian A-nuorten paras pistemies ja syöttäjä tehoilla 12+22=34. Andres oli joukkueen paras pistemies myös pudotuspeleissä tehoilla 2+2=4. Kaudella 2014–2015 hän debytoi Slavian Extraliga-joukkueessa, jossa Andres pelasi 24 runkosarjaottelua tehden yhden syöttöpisteen, kuusi playout-ottelua tehopistein 1+2=3 sekä kymmenen karsintasarjan ottelua tehden yhden maalin. Joukkue putosi kauden päätteeksi 1. česká hokejová ligaan. Kaudella 2015–2016 Andres jatkoi Slavia Prahassa pelejään 1. ligassa, kunnes seura lainasi hänet marraskuussa 2015 suuremman peliajan perässä loppukaudeksi samassa sarjassa pelaavan kasvattajaseuransa HC Slovan Ústí nad Labemin (ent. HC Slovan Ústečtí Lvi) joukkueeseen. Loppukaudella Andres kuitenkin palasi Slaviaan ja vahvisti seuran A-nuoria, joiden sisäisen tehotilaston hän voitti pudotuspeleissä lukemalla +4. Kesäkuussa 2016 Andres teki seuran kanssa vuoden mittaisen jatkosopimuksen. Andres ei jatkanut Slaviassa enää jatkosopimuskaudellaan, vaan hän siirtyi kesäkuun 2016 lopulla try-outille Mestis-joukkue KeuPa HT:hen. Elokuussa Andres sai joukkueeseen kauden 2015–2016 kattavan sopimuksen. ===Maajoukkueura=== Andres on pelannut 23 nuorten ja 12 poikien maaottelua. Hän on kuulunut Tšekin alle 19-vuotiaiden maajoukkueen kapteenistoon. ==Tilastot== 2014–2015 HC Slavia Praha ČEL 24 0 1 1 2 – – – – – 2015–2016 HC Slavia Praha Tšekki2 27 1 10 11 6 – – – – – HC Slovan Ústí nad Labem Tšekki2 18 4 5 9 6 – – – – – 2016–2017 KeuPa HT Mestis 49 4 13 17 28 4 1 1 2 0 2017–2018 HC Tabor Tšekki3 9 6 8 14 8 – – – – – Aigles de Nice Ranska 27 7 15 22 10 – – – – – 2018–2019 Lions de Lyon Ranska 42 14 24 36 63 – – – – – 2019–2020 Lausitzer Füchse DEL2 48 9 15 24 32 – – – – – 2020–2021 Lausitzer Füchse DEL2 50 8 30 38 30 – – – – – 2 kautta yhteensä DEL2 98 17 45 62 62 – – – – – 2 kautta yhteensä Ranska 69 19 39 58 73 – – – – – 1 kausi yhteensä ČEL 24 0 1 1 2 – – – – – 1 kausi yhteensä Mestis 49 4 13 17 28 4 1 1 2 0 ==Lähteet== * * ===Viitteet=== Luokka:Tšekkiläiset jääkiekkoilijat Luokka:Vuonna 1996 syntyneet Luokka:Elävät henkilöt
Anja Rücker

Anja Rücker (s. 20. joulukuuta 1972 Lubenstein) on aktiiviuransa päättänyt saksalainen pikajuoksija ja olympiamitalisti.Anja Rücker Olympialaisissa Rücker edusti kahdesti. Vuonna 1992 hän selviytyi henkilökohtaisissa 400 metrin juoksuissa neljännesvälieriin ja oli mukana kuudenneksi sijoittuneessa Saksan pitkän viestin joukkueessa. Neljä vuotta myöhemmin Atlantan olympialaisissa hän oli voittamassa pronssia Saksan 4 x 400 metrin viestijoukkueessa. Olympiapronssin lisäksi Rücker on saavuttanut neljä muuta arvokisamitalia: MM-kisoista vuonna 1997 kultaa pitkästä viestistä sekä vuonna 1999 hopeaa 400 metrin juoksussa ja pronssia pitkästä viestistä sekä vuoden 1994 EM-kisoista pronssia pitkästä viestistä. Hänen seuransa oli TuS Jena ja ennätyksensä 400 metrin juoksussa vuonna 1999 saavutettu aika 49.74. == Lähteet == Luokka:Saksalaiset pikajuoksijat Luokka:Saksalaiset olympiamitalistit Luokka:Vuonna 1972 syntyneet Luokka:Elävät henkilöt